钦定古今图书集成/方舆汇编/边裔典/第051卷 > 明
## 钦定古今图书集成/方舆汇编/边裔典/第051卷 > 明

### 太祖洪武二十四年别失八里国王黑的儿火者遣使入贡赐彩币慰谕之

按《明外史别失八里传》：“别失八里，西域大国也。南接
于阗，北连瓦剌，西抵撒马儿罕，东抵火州，东南拒嘉
峪关三千七百里。或曰焉耆，或曰龟兹。元世祖时，设
宣慰司，寻改为元帅府，其后以诸王镇之。洪武中，蓝
玉征沙漠，至捕鱼儿海，获撒马儿罕商人数百。太祖
遣官送之还，道经别失八里，其王黑的儿火者，即遣”
千户哈马力丁等来朝，贡马及《海青》，以二十四年七
月达京师。帝喜，赐王彩币十表里，其使者皆有赐。九
月命主事宽彻、御史韩敬、评事唐钲使西域。以书谕
《黑的儿火者》曰：“朕观普天之下，后土之上，有国者莫
知其几。虽限山隔海，风殊俗异，然好恶之情，血气之
类，未尝异也。皇天眷佑，惟一视之。故”受天命为天下
主者，上奉天道，一视同仁，俾巨细诸国、殊方异类之
君民，咸跻乎仁寿，而友邦远国，顺天事大，以保国安
民。皇天监之，亦克昌焉。曩者我中国宋君，奢纵怠荒，
奸臣乱政，天监否德，于是命《元世祖》肇基朔漠，入统
中华，生民赖以安靖七十馀年。至于后嗣，不修国政，
任国非人，致纪纲尽“弛。强陵弱，众暴寡，民生嗟怨。上
达于天，天用是革，其命属之于朕。朕躬握乾符，以主
黔黎。凡诸乱雄擅声教，违朕命者兵偃之，顺朕命者
德抚之。是以三十年间，诸夏奠安，外蕃宾服。惟元臣
蛮子哈剌章等尚率残众，生衅寇边。兴师致讨，势不
容已。”兵至捕鱼儿海，故元诸王驸马率其部属来降，
有撒“马儿罕数百人以贸易来者，朕命官护归，已三年矣。使者还，王即遣使来贡，朕甚嘉焉。王其益坚事
大之诚，通好往来，使命不绝，岂不保封国于悠久乎？
特遣官劳嘉，其悉朕意。”彻等既至，王以其无厚赐，拘
留之，敬钲二人得还。

按《明一统志》：“亦力把力东距火州，西抵撒马儿罕，南
接于阗，北连瓦剌，东南至肃州三千七百里。地居沙
漠间，不知古何国，疑即焉耆或龟兹地也。”《北魏书》云：
“龟兹国在白山南，都延城。”今其地东西三千馀里，南
北二千馀里。元时地名别失八里，宪宗分建诸王合
丹于此。世祖立宣慰司，以万户綦公直为宣慰使，后
置元帅府，以领屯田。本朝洪武二十四年，国王黑的
儿火者遣使贡马。

洪武三十年，复遣官以书谕别失八里。

按《明外史别失八里传》：“三十年正月，复遣官赍书谕
之曰：‘朕即位以来，西方诸商来我中国互市者，边将
未尝阻绝。朕复敕吏民善遇之，由是商人获利，疆场
无扰，是我中华大有惠于尔国也。前遣宽彻等往尔
诸国通好，何故至今不返？吾于诸国未尝拘留一人，
而尔顾拘留吾使，岂理也哉？是以近年回回入境者’”，
亦令于中国互市，待彻归放还后，诸人言“有父母妻
子，吾念其至情，悉纵遣之。今复使使谕尔，俾知朝廷
恩意，毋梗塞道路，致启兵端。”《书》曰：“怨不在大，亦不在
小。惠不惠，懋不懋，尔其惠且懋哉！”彻乃得还。

### 成祖永乐元年遣官赐谕别失八里其王黑的儿火者卒子沙迷查干嗣

按《明外史别失八里传》：“成祖即位之冬，遣官赍玺书、
彩币使其国。未几，黑的儿火者卒，子沙迷查干嗣。
永乐二年，别失八里遣使贡璞玉、名马。”

按《明外史别失八里传》：“二年，使使贡璞玉名马，宴赉
有加。时哈密忠顺王安克帖木儿为可汗鬼力赤毒
死，沙迷查干率师讨之。帝嘉其义，遣使赉以彩币，令
与嗣忠顺王脱脱敦睦。”

永乐四年，别失八里入贡。

按《明外史别失八里传》：“四年夏，来贡。命鸿胪寺丞刘
帖木儿赍敕币劳赐，与其使者偕行。”

按：《明会典》：“四年，别失八里遣使贡璞玉等物。”

永乐五年，别失八里入贡。

按《明外史别失八里传》：“四年秋冬暨明年夏三入贡，
因言撒马儿罕本其先世故地，请以兵复之。命中官
把太、李达及刘帖木儿赍敕戒以审度而行，毋轻举，
因赐之彩币。”

永乐六年，别失八里、沙迷查干卒，弟马哈麻嗣。
按《明外史别失八里传》，“永乐六年，太等还言沙迷查
干已卒，弟马哈麻嗣。帝即命太等往祭，并赐其新王。
永乐八年，遣使赐别失八里彩币。”

按《明外史别失八里传》：“八年，以朝使往撒马儿罕，者
马哈麻待之厚，遣使赍彩币赐之。”

永乐九年，别失八里贡名马、文豹。

按《明外史别失八里传》：“九年，贡名马文豹。命给事中
傅安送其使还，赉金织文绮。时瓦剌使者言马哈麻
将袭其部落，因谕以顺天保境之义。”

永乐十一年。别失八里贡使至甘肃。命所司宴劳之
按《明外史别失八里传》：“十一年其贡使将至甘肃。命
所司宴劳。且敕总兵官李彬善遇之。”

按《明一统志》：“是年，吏部员外郎陈诚等使其国，地无
房屋，逐水草，置毡帐以居。畜牛羊驼马，少种五谷，饮
食惟肉酪，衣服类回回，语言类畏兀儿。”

永乐十二年，别失八里马哈麻卒，从子纳黑失只罕
嗣。

按《明外史别失八里传》，“十二年冬，有自西域还者，言
马哈麻母及弟相继卒。帝愍之，命傅安赍敕慰问，赉
以彩币。已而马哈麻亦卒，无子，从子纳黑失只罕嗣。
永乐十四年，遣使诣别失八里吊祭，即封其嗣王。”
按《明外史别失八里传》，“十四年春，使来告丧，命安及
中官李达吊祭，即封其嗣子为王，赉文绮弓刀甲胄，
其”母亦有赐。

永乐十五年，别失八里以嫁女请市装奁，命中官赐
以绮帛各五百匹。

按《明外史别失八里传》：“十五年，遣使来贡，言将嫁女
撒马儿罕，请以马市妆奁。命中官李信等以绮帛各
五百匹助之。”

永乐十六年，别失八里王从弟歪思弑其王而自立，
更国号《亦力把力》。帝以不足治，因而赐之彩币。其王
即遣人入贡。

按《明外史别失八里传》：“十六年，贡使速哥言，其王为
从弟歪思弑之而自立，从其部落西去，更国号曰亦
力把力。帝以番俗不足治，授速哥为都督佥事，而遣
中官杨忠等赐歪思弓刀、甲胄及文绮、彩币，其头目
忽歹达等七十馀人并有赐。自是奉贡不绝。”

### 宣宗宣德元年赐亦力把力钞币

按：《明外史别失八里传》：“宣德元年，帝嘉其尊事朝廷遣使赐之钞币。”

宣德二年，授亦力把力正副使，为指挥千户。

按《明外史别失八里传》：“二年入贡，授其正副使为指
挥千户，赐诰命冠带。自后使臣多授官。”

宣德三年赐亦力把力玺书、彩币，随遣人入贡。其王
之母与其婿俱遣人入贡。

按《明外史别失八里传》：“三年，贡驼马。命指挥昌英等
赍玺书彩币报之。时歪思连岁贡，而其母锁鲁檀哈
敦亦连岁来贡。歪思卒，子也先不花嗣。”〈按会典正统二年歪思入

贡是年犹未卒。姑从“原本” 载之。

### 英宗正统元年亦力把力入贡

按《明外史别失八里传》：“元年，遣使来朝，贡方物。后亦
频入贡。故王歪思之婿卜赛因亦遣使来贡。”

正统二年，亦力把力王歪思遣人贡璞玉驼马。
按《明会典》云云。又按《会典》，亦力把力筵宴二次。正
统间，使臣回还，至真定府，陕西布政使、甘肃各茶饭
管待。今例至良乡汤饭，陕西布政使管待一次。
正统十年，亦力把力国王也先不花卒，子也密力虎
者嗣。

按：《明外史别失八里传》云云。

正统十一年，亦力把力贡马驼方物。

按：《明外史别失八里传》：“十一年，贡马驼方物。命以彩
币赐王及王母。”

### 景帝景泰三年亦力把力以玉石入贡

按《明外史别失八里传》：“三年，贡玉石三千八百斤，礼
官言其不堪用，诏悉收之，每二斤赐帛一匹。”

### 英宗天顺元年遣使亦力把力以复辟谕其王

按《明外史别失八里传》：“元年，命千户于志敬等以复
辟谕其王，且赐彩币。”

### 宪宗成化元年定西域朝贡之期及贡使多寡之数按明外史别失八里传元年礼官姚夔等定西域朝贡期令亦力把力三岁五岁一贡使者不得过十人

自是朝贡遂稀。其国无城郭宫室，随水草畜牧。人性
犷悍，君臣上下无礼统，饮食衣服多与瓦剌同。地极
寒，深山穷谷，六月亦飞雪。

《明？一统志》